Allkorrusel paiknevadki tootmisseadmed, mida nende suuruse pärast ei õnnestunud  ülespoole viia. Nende seas ka linnaseahju kalorifeer. Selle ülaosa paikneb mitu korrust kõrgemal, on suur kui krematooriumiahi ja ümbritsetud keeruka torudesüsteemiga. Ekskurss õlletootmise maailma algab algtõdede selgitamisega. Klaastorudes on neli peamist komponenti: linnas, humal, vesi ja pärm. Odrast on 300 inimpõlve putru keedetud ja 200 inimpõlve õlut tehtud, räägib muuseumi kuraator Ilmar Kõrgessaar.